મધ્યરાત્રિ દરમ્યાન અંદાજે ત્રણેક વાગ્યે ત્રણેક જેટલા શખ્સો છરી સાથે લક્ષ્મીબેનના ટેનામેન્ટમાં પ્રવેશ્યા હતા ચોરી અથવા લૂંટના ઈરાદાથી આવેલા આ શખ્સોના દબાતા પગલાના અવાજથી લક્ષ્મીબેન જાગી ગયા હતા. તેઓની સાથે ટેનામેન્ટના નીચેના ભાગમાં સૂતેલા નાના પુત્ર અરવિંદને પણ માતા લક્ષ્મીબેને જગાડયો હતો, આ બન્ને વ્યક્તિઓને ઉઠી ગયેલા જોઈ લૂંટારાઓએ છરી બતાવી ભય બતાવ્યો હતો અને અરવિંદને ત્યાંથી ચાલ્યા જવાનું કહેતા ગભરાયેલો અરવિંદ મકાનના ઉપરના ભાગમાં આવેલા એક ઓરડામાંલ્ચાલ્યો ગયો હતો ત્યાર પછી લૂંટારાઓએ વૃદ્ધા લક્ષ્મીબેનને છરી બતાવી ચૂપચાપ બેસી રહેવાનો આદેશ કર્યાે હતો, પરંતુ અત્યંત ભયભીત બનેલા આ વૃદ્ધાએ બૂમ પાડતા હેબતાયેલા લૂંટારાઓ આ વૃદ્ધાને ટીંગાટોળી કરી ઘરની બહાર કાઢી અંદાજે અડધો કિ.મી. દૂર લઈ ગયા હતા જ્યાં તેઓએ આ વૃદ્ધાને ગળાટૂંપો આપી કાયમ માટે શાંત કરી દીધા હતા.